ROMÂNIA

JUDEȚUL SUCEAVA

CONSILIUL LOCAL AL COMUNEI STROIEȘTI

***Proces – verbal***

Încheiat astăzi data de 28.05.2020 în ședință ordinară a Consiliului Local al comunei Stroiești, care a avut loc la data de 28 mai 2020, ora 14°°, la sediul Căminul Cultural al Comunei Stroiești.

Ședința a fost convocată în baza Dispoziției cu nr. 107 din 19 mai 2020, în care au fost precizate: data, ora, locul desfășurării și ordinea de zi a ședinței.

La începutul ședinței doamna Roșu Elena Brîndușa – secretar al comunei Stroiești, efectuează apelul nominal al consilierilor locali și constată că din numărul de 13 consilieri sunt prezenți 13.

Doamna secretar întreabă consilierii locali prezenți – dacă sunt incompatibili sau sunt în conflict de interes vizavi de proiectele de pe ordinea de zi.

Nu există nici un consilier în situația de mai sus.

Domnul preşedinte Chirilă Gheorghiţă-Cristinel dă citire la ordinea de zi a ședinței ordinare după cum urmează:

1. Proiect de hotărâre privind alegerea preşedintelui de şedinţă pentru o perioadă de trei luni (aprilie 2020 – iunie 2020).

2. Proiect de hotărâre privind neasumarea responsabilității de către UAT Comuna Stroiești, Județul Suceava a organizării și derulării procedurilor de atribuire a contractelor/acordurilor cadru pentru achiziționarea produselor și a contractelor/acordurilor- cadru de prestare a serviciilor pentru derularea măsurilor educative, aferente Programului pentru anul școlar 2020-2021.

3. Proiect de hotărâre privind aprobarea suplimentării indicatorilor tehnico-economici aferenţi investiţiei"Amenjare alee acces, construire anexă şi împrejmuire din localitatea Zahareşti, comuna Stroiești, judeţul Suceava".

Supusă la vot ordinea de zi, a fost aprobată cu 13 voturi pentru .

În continuare este supus spre dezbatere ***punctul 1*** - Proiect de hotărâre privind alegerea preşedintelui de şedinţă pentru o perioadă de trei luni (aprilie 2020 – iunie 2020), înregistrat sub numărul 9048 din 24.04.2020.

Domnul primar – Senic Mihai dă citire la referatul de aprobare și la proiectul de hotărâre.

Doamna Roșu Elena-Brîndușa prezintă raportul.

Domnul Ilciuc Constantin – prezintă raportul de avizare al comisiei de specialitate nr. 1 din cadrul Consiliului local.

Domnul Crainiciuc Mihai – prezintă raportul de avizare al comisiei de specialitate nr. 2 din cadrul Consiliului local.

Domnul Moroșan Ion - prezintă raportul de avizare al comisiei de specialitate nr. 3 din cadrul Consiliului local.

Domnii președinți ai comisiilor de specialitate Ilciuc Constantin, Crainiciuc Mihai, Moroșan Ion aduc la cunoștință faptul că, avizele comisiilor de specialitate au fost emise cu respectarea cvorumului prevăzut de lege.

Domnul Barbaroşă George propune ca preşedinte de şedinţă pe domnul consilier Crainiciuc Mihai.

Supus la vot proiectul de hotărâre privind alegerea preşedintelui de şedinţă pentru o perioadă de trei luni (aprilie 2020 – iunie 2020) înregistrat sun numărul 9048 din 24.04.2020, a fost aprobat cu 13 voturi pentru.

Doamna secretar Roșu Elena-Brîndușa invită la masa de prezidiu pe domnul Crainiciuc Mihai pentru a prezida în continuare şedinţa de consiliul.

În continuare este supus spre dezbatere ***punctul 2*** - Proiect de hotărâre privind neasumarea responsabilității de către UAT Comuna Stroiești, Județul Suceava a organizării și derulării procedurilor de atribuire a contractelor/acordurilor cadru pentru achiziționarea produselor și a contractelor/acordurilor- cadru de prestare a serviciilor pentru derularea măsurilor educative, aferente Programului pentru anul școlar 2020-2021, înregistrat sub numărul 9051 din 24.04.2020.

Domnul primar – Senic Mihai dă citire la referatul de aprobare și la proiectul de hotărâre.

Doamna Maranda Dumitriţa Oana prezintă raportul de specialitate.

Domnul Ilciuc Constantin – prezintă raportul de avizare al comisiei de specialitate nr. 1 din cadrul Consiliului local.

Domnul Crainiciuc Mihai – prezintă raportul de avizare al comisiei de specialitate nr. 2 din cadrul Consiliului local.

Domnul Moroșan Ion - prezintă raportul de avizare al comisiei de specialitate nr. 3 din cadrul Consiliului local.

Domnii președinți ai comisiilor de specialitate Ilciuc Constantin, Crainiciuc Mihai, Moroșan Ion aduc la cunoștință faptul că, avizele comisiilor de specialitate au fost emise cu respectarea cvorumului prevăzut de lege.

Domnul primar Senic Mihai spune că în urma analizei implicațiilor financiare și logistice necesare implementării organizării și derulării procedurilor de atribuire a contractelor/acordurilor cadru pentru achiziționarea produselor și prestarea de servicii pentru derularea măsurilor educative la nivelul U.A.T. Comuna Stroiești, depășesc posibilitățile instituției noastre. De asemenea, se impune a se arăta faptul că, la nivelul Consiliului Județean există posibilități, atât financiare cât și cu privire la existența personalul specializat, în măsură să asigure implementarea acestui proiect la nivel județean.

Domnul consilier local Moroșan Ion menționează faptul că orice firmă de distribuire alimente dorește un contract mare și nu pentru o singură școală cu maxim 200 elevi, fiind făcută achiziția la nivel județean și prețul de achiziție este mult mai mic .

Supus la vot proiectul de hotărâre privind neasumarea responsabilității de către UAT Comuna Stroiești, Județul Suceava a organizării și derulării procedurilor de atribuire a contractelor/acordurilor cadru pentru achiziționarea produselor și a contractelor/acordurilor- cadru de prestare a serviciilor pentru derularea măsurilor educative, aferente Programului pentru anul școlar 2020-2021, înregistrat sub numărul 9051 din 24.04.2020, a fost aprobat cu 13 voturi pentru.

În continuare este supus spre dezbatere **punctul 3** - Proiect de hotărâre privind aprobarea suplimentării indicatorilor tehnico-economici aferenţi investiţiei"Amenjare alee acces, construire anexă şi împrejmuire din localitatea Zahareşti, comuna Stroiești, judeţul Suceava", înregistrat sub nr. 9054/24.04.2020.

Domnul primar – Senic Mihai dă citire la referatul de aprobare și la proiectul de hotărâre.

Doamna Maranda Dumitrița – Oana prezintă raportul de specialitate.

Domnul Ilciuc Constantin – prezintă raportul de avizare al comisiei de specialitate nr. 1 din cadrul Consiliului local.

Domnul președințe ai comisiei de specialitate Ilciuc Constantin aduce la cunoștință faptul că, avizul comisiei de specialitate a fost emise cu respectarea cvorumului prevăzut de lege.

Domnul primar Senic Mihai spune că urmare a începerii lucrărilor, constructorul propune nota de renunţare la suma de 13.720,38 lei, fără TVA, şi propune prin notă de comandă amenajarea exterioară a curţii prin pavare, în suprafaţă de 350 mp, cu suma de **68.053,52 lei** având în vedere amploarea lucrării constructorul consideră aleea de acces prea mica și inutilă și propune pavarea curții pentru un aspect vizual plăcut dar mai ales pentru buna desfășurare a accesului în școală, la magazii precum și la terenul de sport.

Domnul Moroşan Ion întreabă ce presupune pavarea curţii, ce suprafaţă.

Domnul primar spune că este vorba de suprafaţa de 350 mp, care ţine de la intrarea în curte şi pană la intrarea a doua în şcoala , și acces teren de fotbal.

Supus la vot proiectul de hotărâre privind aprobarea suplimentării indicatorilor tehnico-economici aferenţi investiţiei"Amenjare alee acces, construire anexă şi împrejmuire din localitatea Zahareşti, comuna Stroiești, judeţul Suceava", înregistrat sub nr. 9054/24.04.2020, a fost aprobat cu 13 voturi pentru.

Domnul primar Senic Mihai mulțumește consilierilor locali care au dat curs invitației de a participa la ședința de astăzi.

Nemaifiind înscrieri la cuvânt președintele de ședință declară închise lucrările ședinței.

Președinte de ședință, Secretar general,

Crainiciuc Mihai Roșu Elena Brîndușa